Mesogenus

Mesogenus er en slekt av biller som ligner smellere (Elateridae).

Utseende 
Middelsstore (ca. 7 millimeter), brede, mørkt brunlige råtevedbiller. Oversiden er fint hårete. Hodet er forholdsvis lite og lett nedoverbøyd. Fasettøynene er ganske små. Antennene er 11-leddete, tynne og trådformede, omtrent så lange som hode + pronotum. Brystskjoldet (pronotum) er rundet, noe hvelvet, noe bredere enn langt, med uttrukne bakhjørner, tett og kraftig punktert. En tapp på forbrystet griper inn i en grop på mellombrystet og billene kan "smelle" med å brekke denne tappen ut av gropen, i likhet med smellerne. Dekkvingene er avlange, parallellsidige, så brede som brystskjoldet. De har fine lengdestriper og er forøvrig tett punkterte. Beina er temmelig korte.

Levevis 
De fleste artene av råtevedbiller har larver som lever i død ved, men enkelte larver graver i jorden og lever på planterøtter. Artene lever i tropisk skog, forøvrig er biologien ukjent.

Utbredelse 
Artene er utbredt i Afrika inkludert Madagaskar og i Sørøst-Asia og Australia.

Systematisk inndeling 

 Ordenen biller, Coleoptera
 Underordenen Polyphaga
 Overfamilien smellere, Elateroidea
 Familien råtevedbiller (Eucnemidae) Eschscholtz, 1829
 Underfamilien Eucneminae Eschscholtz, 1829
 Stammen Mesogenini Muona, 1993
 Slekten Mesogenus Bonvouloir, 1871
 Mesogenus austrocaledonicus - Ny-Caledonia
 Mesogenus blumei Fleutiaux, 1896  - Australia
 Mesogenus cavifrons - Ny-Guinea
 Mesogenus harmandi Fleutiaux, 1922 - Vietnam
 Mesogenus laosianus Cobos, 1979 - Laos
 Mesogenus sicardi Fleutiaux, 1926 - Madagaskar
 Mesogenus sumatrensis Fleutiaux, 1896  - Sumatra, Australia?

Litteratur

Eksterne lenker 
 Atlas of Living Australia - Mesogenus 
 Bilde av Mesogenus harmandi
 Typeeksemplar av Mesogenus sicardi
 

Biller formelt beskrevet i 1871
Dyr formelt beskrevet av Henri Achard de Bonvouloir
Råtevedbiller